ཚེ་སྒྲུབ་ཟབ་མོ་མདའ་འཕེལ་མའི་སྒྲུབ་ཐབས་དང་
དབང་བསྐུར་བྱ་ཚུལ་འཆི་མེད་ལྷུན་གྲུབ་
ཅེས་བྱ་བ་བཞུགས་སོ།།
ན་མོ་གུ་རུ་བཛྲ་ཨཱ་ཙརྻ་ས་པ་རི་ཝ་ར་ཡེ། འདིར་ཨུ་རྒྱན་གྱི་སློབ་དཔོན་ཆེན་པོ་པདྨ་འབྱུང་གནས་
ཀྱིས་རས་ཆེན་དཔལ་འབྱོར་བཟང་པོ་ལ་དངོས་སུ་གནང་བའི་ཚེ་དབང་ཉེ་བརྒྱུད་ཀྱི་ཕྱག་ལེན་ནི། ལྷ་
བཅུ་བདུན་གྱི་དཀྱིལ་འཁོར་རྡུལ་ཚོན་མའམ། ཡང་ན་མཎྜལ་ལ་རྡུལ་ཚོན་ནམ་འབྲས་སོགས་ཀྱི། ཡང་ཚོམ་བུ་ཙམ་
མཛད་པའི་ཕྱག་ལེན་ཡང་སྣང་། རས་བྲིས་བཀྲམ་ལ། དེའི་མཐར་ཆུ་གཉིས་སྔོན་དུ་འགྲོ་བའི་ཉེར་སྤྱོད་ཀྱིས་
བསྐོར། མདུན་ངོས་སུ་ཟླུམ་གཏོར་དམར་པོ་གཅིག མདུན་ནམ་གཡས་གང་བདེར་ཚེ་རིལ་དང་ཚེ་ཆང༌།
ཚེ་མདའ་མདའ་གཙང་མ་མི་རྟ་ཁྱི་གསུམ་མ་བསད་པ། བླ་མ་ལ་ཚིགས་གསུམ་ཡོད་པ་དར་སྣ་ལྔའི་ཁ་དོག་སྣ་ལྔ་ཚང་བའི་མདའ་
དར་དགོས་གསུངས། གཙང་མ་སྤོས་ཀྱིས་བདུགས་པ་ལ་དར་དམར་དང་གཡུ་ཚེ་དཔག་མེད་ཀྱི་བླ་རྡོ་དང་མེ་ལོང་
ཆུང་ངུ་རེ་འདོགས་པའི་ཕྱག་ལེན་ཡང་འདུག བཏགས་པ་དཀྱིལ་འཁོར་གྱི་སྟེང་དུ་མན་ཛྙ་ཁར་བུམ་པ་དྲི་བཟང་
གི་ཆུས་གང་བ་ཁ་རྒྱན་དང་སྟབས་གང་བདེར། གཟུངས་ཐག་མཛད་པའི་ཕྱག་ལེན་ཡང་འདུག་ཅིང༌། དང་རིན་ཆེན་སྣ་
བདུན་དང་བཀྲ་ཤིས་རྫས་བརྒྱད་དང་བཅས་པ་བཤམ། ཡང་སྒྲུབ་ཐབས་རྐྱང་བ་བསྒོམ་པ་ཙམ་ལ་དཀྱིལ་འཁོར་
བུམ་པ་ཚེ་མདའ་སོགས་མ་བཤམས་ཀྱང་རུང་བ་ཙམ་དང་། ཚེ་སྒྲུབ་རྒྱས་པར་བྱེད་ན་རང་དོན་གཞན་དོན་གཉིས་ཀ་ལ་དཀྱིལ་
འཁོར་བུམ་པ་ཚེ་མདའ་སོགས་ཇི་ལྟར་བཤད་པའི་ཡོ་བྱད་རྣམས་ཚང་བར་བཤམ་པར་བྱའོ། །རྡོར་གཟུངས་མི་གཟུངས་ཐག་
དེ་བུམ་པ་ཚེ་རིལ་ཚེ་ཆང་ཚེ་མདའརྣམས་ལ་བསྐོར་ནས་བཟླས་པའི་དུས་སུ་སློབ་དཔོན་གྱི་ཐུགས་ཀར་འཛིན། དབང་བསྐུར་དུས་
དཔོན་སློབ་ཀུན་གྱིས་གཟུངས་ཐག་ནས་འཛིན་པ་མཛད། དགོས། དེ་ནས་སློབ་དཔོན་རང་ཉིད་སྟན་ལ་འཁོར་ནས།
མཆོད་པ་བྱིན་རླབས་ཚེ་དཔག་མེད་ལྟ་དགུ་བཞིན་བྱ། སྐྱབས་འགྲོ་སེམས་བསྐྱེད་སྤྱི་ལྟར་བྱ། ཚད་མེད་བཞི་བསྒོམ།
རང་ཉིད་མདུན་གྱི་དཀྱིལ་འཁོར་བུམ་པ་གསུམ་ཀ་ལ་དམིགས་ཏེ། ཨོཾ་སྭ་བྷཱ་ཝ་སོགས་ཀྱིས་སྟོང་པར་
299

ཚེ་སྒྲུབ་ཟབ་མོ་མདའ་འཕེལ་མའི་སྒྲུབ་ཐབས་དང་དབང་བསྐུར་བྱ་ཚུལ་འཆི་མེད་ལྷུན་གྲུབ།
སྤྱངས། སྟོང་པའི་ངང་ལས། གསུམ་ཀ་ཐ་མི་དད་དུ་བསྒྲུབ་པ་ནི། སྐད་ཅིག་ཙམ་གྱིས་རྡོ་རྗེ་ར་འདིར་
སྐབས་ཀྱི་བསྒོམ་དོན་ལ། གསེར་གྱི་རྡོ་རྗེ་རྩེ་ལྔ་པ་ཡར་རྩེ་སྲིད་རྩེར་སླེབ་པ། མས་རྭ་དབང་ཆེན་གསེར་གྱི་ས་གཞི་ལ་ཐུག་པ།
ཡང་ན་དམའ་ན་རག་དམྱལ་བའི་གནས་ལ་ཟུག་པ། ལྟེ་བ་ཤིན་ཏུ་ཡངས་ཤིང་རྒྱ་ཆེ་བ་སྟོང་གསུམ་ཙམ་གྱི་ནང་དུ། མཎྜལ་བུམ་པ་
ཕོ་བྲང་གཞལ་ཡས་ཁང༌། ཞེས་པས་གཞལ་ཡས་ཁང་སྒོ་བཞི་རྒྱན་རྟ་བབས་ཐམས་ཅད་ཡོངས་སུ་རྫོགས་པའི་དབུས་སུ་བདག་
ཅག་དཔོན་སློབ་རྣམས་དང་མདུན་བསྐྱེད་ཀྱི་དཀྱིལ་འཁོར་ཚེ་རྫས་ཐམས་ཅད་ཡེ་ཤེས་རང་སྣང་ལས་གྲུབ་པའི་ལྷ་ཚོགས་སུ་
བསྐྱེད་པ་ནི་གསལ་སྟོང་འཇའ་ཚོན་ལྟ་བུར་གསལ་བར་བསྒོམ་མོ། །བའི་ནང་དུ། །མཎྜལ་བུམ་པ་ཕོ་བྲང་གཞལ་ཡས་
ཁང༌། །འདབ་བརྒྱད་གྲུ་བཞི་སྒོ་བཞི་ལྕགས་རིར་བཅས། །པདྨ་ཉི་མ་ཟླ་བའི་གདན་སྟེང་དུ། །དེ་ཡི་
དབུས་སུ་རང་བྱུང་ཨ་གཅིག་བསམ། །དེ་ལས་འོད་འཕྲོས་འཁོར་འདས་བཅུད་བསྡུས་ནས། །ཚུར་
འདུས་ཨ་ལས་རང་ཉིད་ཚེ་དཔག་མེད། །ཞལ་གཅིག་ཕྱག་གཉིས་སྐུ་མདོག་དམར་ལ་དྭངས། །གསེར་
དངུལ་རིན་ཆེན་མུ་ཏིག་ཕྲེང་བས་བརྒྱན། །སྣ་ཚོགས་དར་གྱི་ན་བཟའི་ཤམ་ཐབས་གསོལ། །ཕྱག་
གཉིས་མཉམ་བཞག་བདུད་རྩིའི་བུམ་པ་བསྣམས། །དེ་ཉིད་པང་ན་གཉིས་མེད་གསང་བ་ཡུམ། །ཞལ་
གཅིག་ཕྱག་གཉིས་དམར་མོ་བུམ་པ་འཛིན། །རྒྱན་དང་ཆ་ལུགས་གཙོ་བོ་ཡབ་དང་མཚུངས། །དེ་ཡི་
ཤར་སོགས་པད་ཉིའི་གདན་སྟེང་དུ། །རྡོ་རྗེ་མཁའ་འགྲོ་རིན་ཆེན་མཁའ་འགྲོ་དང༌། །པདྨ་མཁའ་འགྲོ་
ལས་ཀྱི་མཁའ་འགྲོ་རྣམས། །མཐིང་གི་བུམ་པ་གསེར་གྱི་བུམ་པ་དང༌། །པདྨ་ར་ག་ཨིནྡྲ་ནི་ལ་ཡི། །བུམ་
པ་རིམ་བཞིན་ཚེ་ཡིས་གང་བ་འཛིན། །མཚམས་བཞིར་འདབ་མར་སྒེག་ཕྲེང་གླུ་གར་རྣམས། །སྔོ་སེར་
དམར་ལྗང་མཛེས་ལྡན་བུམ་པ་བསྣམས། །ནང་དུ་ཞལ་གཟིགས་གཙོ་མོའི་ཞལ་ལ་ལྟ། །གྲུ་ཆད་བཞི་
ལ་མཆོད་པའི་ལྷ་མོ་བཞི། །མེ་ཏོག་བདུག་པ་སྣང་གསལ་མཆོད་ཡོན་བསྣམས། །དཀར་སེར་དམར་
ལྗང་གར་སྟབས་ཚུལ་གྱིས་བཞུགས། །སྒོ་བཞིར་ལྕགས་ཀྱུ་ཞགས་པ་ལྕགས་སྒྲོག་དྲིལ། །དཀར་སེར་
དམར་ལྗང་སྒེག་པའི་ཚུལ་དུ་བཞུགས། །དེ་ལྟར་ལྷ་རྣམས་སྣང་སྟོང་རང་བཞིན་མེད། །གསལ་སྟོང་
འཇའ་ཚོན་ལྟ་བུར་གསལ་བར་གྱུར། །གཙོ་བོ་ཡབ་ཡུམ་གཉིས་མེད་ཐུགས་ཀ་རུ། །པདྨ་སྙིང་གི་ཟེ་
འབྲུ་ལྟ་བུའི་སྟེང་། །ཚེ་ཡི་ངོ་བོ་དཀར་ལ་འཚེར་བ་ལ། །ཡི་གེ་ཨཱཿནི་དཀར་པོས་མཚན་པར་གྱུར། །དེ་
300

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་སོ་ལྔ་པ།
ལ་ཚེ་ཡི་སྙིང་པོ་འོད་དང་ལྡན། །མེ་ཏོག་ཕྲེང་བ་ལྟ་བུས་བསྐོར་བར་བཞུགས། །ཞེས་བརྗོད་ཅིང་བསམ།
དེ་ནས་རླུང་རོ་ལན་གསུམ་ཕྱི་ལ་སངས་ཀྱིས་བུས། །དུག་གསུམ་རྟོག་པ་མ་ལུས་སངས་ཀྱིས་དག །སྟེང་
འོག་རླུང་གཉིས་སྙིང་ཁར་ཁ་སྦྱར་བཟུང༌། །ཞེས་བརྗོད། འདིར་དབང་བསྒྲུབ་དུས་སློབ་དཔོན་རྐྱང་
པ་དང༌། དབང་བསྐུར་དུས་དཔོན་སློབ་ཐམས་ཅད་ཀྱིས་སྣ་བུག་གཡས་ནས་རླུང་ཐེངས་གཅིག་བུས་
པས་ཉོན་མོངས་པ་ཞེ་སྡང་གི་རྟོག་པ་ཐམས་ཅད་སྔོ་བུན་བུན་ཐོན་པར་བསམ། གཡོན་ནས་ཐེངས་
གཅིག་བུས་པས་ཉོན་མོངས་པ་འདོད་ཆགས་ཀྱི་རྟོག་པ་ཐམས་ཅད་དམར་བུན་བུན་ཐོན་པར་བསམ།
དབུས་ནས་ཐེངས་གཅིག་བུས་པས་ཉོན་མོངས་པ་གཏི་མུག་གི་རྟོག་པ་ཐམས་ཅད་ནག་བུན་བུན་ཐོན་
པར་བསམ། དེ་ལྟར་ལན་གསུམ་བུས་རྗེས་བུམ་པ་ཅན་སྙིང་གར་ཐེངས་གཅིག་བཟུང་ལ། ངག་ཏུ།
སྙིང་ཁའི་པདྨ་ཁ་བྱེ་ནས་ཨཱཿ ལས་འོད་ཟེར་འཕྲོས་པས་རང་གི་མདུན་གྱི་ནམ་མཁར་ཡན་ལག་བདུན་
པ་འབུལ་པའི་ཡུལ་མཧཱ་གུ་རུ་ཨུ་རྒྱན་པདྨ་རིགས་བདག་ཏུ་བཞུགས་པའི་པདྨའི་རིགས་ཀྱི་ལྷ་ཚེ་དཔག་
མེད་ལྷ་བཅུ་བདུན་ལ་ཕྱོགས་བཅུའི་བླ་མ་ཡི་དམ་སངས་རྒྱས་བྱང་སེམས་དཔའ་བོ་མཁའ་འགྲོ་ཡེ་ཤེས་
ཀྱི་སྤྱན་ལྡན་སྤྲིན་གྱི་ཕུང་པོ་གཏིབས་པ་ལྟར་བྱོན་པར་བསམ་ལ། སྙིང་ཁའི་རྣམ་ཤེས་པདྨ་ཁ་བྱེ་ནས། །
ཨ་ལས་འོད་ཟེར་ཕྱོགས་བཅུར་འཕྲོས་པ་ཡིས། །མདུན་གྱི་ནམ་མཁར་རང་འདྲའི་ཡེ་ཤེས་པ། །མཧཱ་
གུ་རུ་ཚེ་དཔག་མེད་པ་ཡི། །རིགས་ཀྱི་ལྷ་ཚོགས་ཐམས་ཅད་བྱོན་པར་གྱུར། །དེ་ལ་ཡན་ལག་བདུན་
པ་འབུལ་བ་ནི། མཧཱ་གུ་རུ་ཨུ་རྒྱན་པདྨ་དང༌། །བཅོམ་ལྡན་མགོན་པོ་ཚེ་དཔག་མེད་པ་ཡི། །རིགས་ཀྱི་
ལྷ་ཚོགས་འཁོར་བཅས་ཐམས་ཅད་ལ། །ཀུན་ནས་བདག་ནི་གུས་པས་ཕྱག་འཚལ་ལོ། །དངོས་སུ་
བཤམས་དང་ཡིད་ཀྱིས་རྣམ་སྤྲུལ་པའི། །ཕྱི་ནང་གསང་བའི་མཆོད་སྤྲིན་རྒྱ་མཚོ་རྣམས། །ཀུན་ཏུ་བཟང་
པོའི་མཆོད་སྤྲིན་རྒྱ་མཚོ་ལྟར། །བདག་གིས་མ་ལུས་ཀུན་ལ་དབུལ་བར་བགྱི། །འཁོར་བ་ཐོག་མ་མེད་
པའི་དུས་ཉིད་ནས། །ད་ལྟའི་དུས་ཀྱི་ལུས་ངག་ཡིད་གསུམ་གྱིས། །ཕྲ་རགས་སྦོམ་གསུམ་སྡིག་པ་ཅི་
བགྱིས་པ། །བདག་ཉིད་གནོང་ཞིང་འགྱོད་པའི་སྒོ་ནས་བཤགས། །དུས་གསུམ་རྒྱལ་བའི་ཡོན་ཏན་
དཔག་མེད་དང༌། །སེམས་ཅན་ཀུན་གྱི་དད་དང་བརྩོན་འགྲུས་ཀྱི། །བསོད་ནམས་ཡེ་ཤེས་ཚོགས་
301

ཚེ་སྒྲུབ་ཟབ་མོ་མདའ་འཕེལ་མའི་སྒྲུབ་ཐབས་དང་དབང་བསྐུར་བྱ་ཚུལ་འཆི་མེད་ལྷུན་གྲུབ།
གཉིས་མཐར་ཐུག་པ། །དགེ་བ་ཀུན་ལའང་བདག་གི་རྗེས་ཡི་རང༌། །དུས་གསུམ་འགྱུར་མེད་རྡོ་རྗེ་ཚེ་
ཡི་ལྷ། །ཀུན་ལ་ཁྱབ་པ་བྱམས་ཆེན་ཐུགས་རྗེའི་དཔལ། །བྱིན་རླབས་ཆེན་པོའི་སྐུ་གསུམ་འཕྲིན་ལས་
ཀྱིས། །ཆོས་ཀྱི་འཁོར་ལོ་བསྐོར་བར་བདག་གིས་བསྐུལ། །སྐུ་གསུམ་འཕྲིན་ལས་རྒྱུན་ཆད་མེད་པ་རུ། །
ཇི་སྲིད་འཁོར་བའི་རྒྱ་མཚོ་མ་སྟོང་བར། །མཁའ་མཉམ་སེམས་ཅན་ཀུན་གྱི་དོན་གྱི་ཕྱིར། །མྱ་ངན་མི་
འདའ་ བཞུགས་ པར་ གསོལ་ བ་ འདེབས། །བཅོམ་ ལྡན་ ཁྱེད་ ལ་ ཕྱག་ འཚལ་ མཆོད་ སོགས་པའི། །
འགྲོ་ཀུན་དགེ་བའི་རྩ་བ་ཇི་སྙེད་པ། །རྣམ་མཁྱེན་ཀུན་མཁྱེན་གོ་འཕང་ཐོབ་བྱའི་ཕྱིར། །བླ་མེད་བྱང་
ཆུབ་ཆེན་པོར་བསྔོ་བར་བགྱི། །ཞེས་པ་ལན་གསུམ་མམ་གཅིག་བརྗོད་ལ། དེ་ནས་གསོལབ་གདབ་
པ་ནི། ནམ་མཁར་བྱོན་པ་རྣམས་ལ་དམིགས་ནས། །བཅོམ་ལྡན་མགོན་པོ་ཚེ་དཔག་མེད་པ་ཡི། །རིགས་
ཀྱི་ལྷ་ཚོགས་འཁར་བཅས་ཐམས་ཅད་ཀྱིས། །བསྒྲུབ་མཆོག་བདག་ལ་དབང་དང་བྱིན་རླབས་པའི། །
རྡོ་རྗེ་ཚེ་མཆོག་དངོས་གྲུབ་སྩལ་དུ་གསོལ། །ཞེས་ལན་གསུམ་གསོལ་བ་བཏབ་པས། །གུ་རུའི་བུམ་པ་
ནས་ཚེ་དཔག་མེད་ཀྱི་བུམ་པར་བདུད་རྩི་བབས། དེ་ཉིད་བདག་གི་ཚངས་པའི་བུ་ཀ་ན་མར་བབས་ཏེ་
ཚེ་དཔག་མེད་རིགས་ལྔ་བདག་མདུན་ཐ་མི་དད་ཀྱི་སྤྱི་གཙུག་ཏུ་བྱོན་ནས་དབང་བསྐུར་ཞིང། དམ་ཚིག་
སེམས་དཔའ་སོ་སོའི་ལྷ་ཚོགས་ལ། །ཡེ་ཤེས་སེམས་དཔའ་དགུག་གཞུག་གཉིས་མེད་བསྟིམས། །
གཉིས་མེད་དགྱེས་པ་ལྷ་ཡི་སྤྱི་གཙུག་ཏུ། །མཧཱ་གུ་རུ་རིགས་ཀྱི་བདག་པོར་གྱུར། །དེ་ལྟར་བདག་མདུན་
ཐ་མི་དད་ཀྱི་ལྷ་ཚོགས་ཀུན་གསལ་བར་བསྒོམ་པའི་གཙོ་བོའི་ཐུགས་ཀའི་ཨཱཿའི་འོད་ཟེར་ལས་སྙིང་
པོའི་སྔགས་ཀྱི་འཁོར་ལོ་རང་སྒྲ་སྒྲོག་བཞིན་པ་བྱུང་པ་ལས། དུས་གསུམ་གྱི་སངས་རྒྱས་དང་བྱང་ཆུབ་
སེམས་དཔའ་ཀུན་གྱི་ཐུགས་རྗེ་དང་བྱིན་རླབས་དང༌། ཁམས་གསུམ་གྱི་སེམས་ཅན་མ་ལུས་པའི་ཚེ་
དང་བསོད་ནམས་དཔལ་དང་འབྱོར་བ་རྣམས་བསྡུས་ནས་རང་ལ་ཐིམ་པས་འཆི་མེད་ཚེའི་དངོས་གྲུབ་
ཐོབ་པར་བསམ་ཞིང༌། དེ་ལྟར་ལྷ་ཚོགས་གསལ་བར་བསྒོམ་པ་ཡི། །གཙོ་བོའི་ཐུགས་ཁའི་ཨཱཿཡིག་
འོད་ཟེར་ལས། །སྙིང་པོའི་སྔགས་འཁོར་རང་སྒྲ་བྱུང་བ་ལས། །ཡབ་ཡུམ་ཞལ་ནས་སྙིང་པོའི་སྔགས་
འདི་བཟླས། ཞེས་བརྗོད་ཅིང་སྔགས་ཀྱི་རང་སྦྲ་ལ་དམིགས་པ་གཏད་ནས་སྔགས་ཅི་མང་བཟླ། དེ་ནས་ལྷ་དང་སྔགས་
302

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་སོ་ལྔ་པ།
ལས་འོད་ཟེར་འཕྲོས། །དུས་གསུམ་སངས་རྒྱས་ཀུན་གྱི་ཐུགས་བཅུད་དང༌། །ཁམས་གསུམ་སེམས་
ཅན་ཀུན་གྱི་ཚེ་དཔལ་རྣམས། །བསྡུས་ནས་ཚུར་འདུས་རང་ལ་ཐིམ་པ་ཡིས། །འཆི་མེད་ཡེ་ཤེས་ཚེ་ཡི་
ངོ་བོར་གྱུར། །ཅེས་བརྗོད་ཅིང་བསམ། འཕྲོ་འདུ་ལ་དམིགས་པ་གཏད་ནས་ཡང་སྔགས་ཅི་མང་བཟླ། ཨོཾ་ ཨཱཿཧཱུྃ་
བཛྲ་རཏྣ་ཨཱ་ཡུ་ཥེ་ཧཱུྃ་ཧཱུྃ། ཚེ་ཧཱུྃ། གཡུ་ཥྚཱཾ། ཎི་ཧཱུྃ། བནྡྷ་ཧཱུྃ། ཨཱ་ཡུ་ཛྙཱ་ན་ཧཱུྃ། ཨོཾ་ཨ་མ་ར་ཎ་ཛཱི་ཝནྟི་སིནྡྷུ་པ་
ལ་ཧཱུཾ། ཞེས་པའི་སྔགས་ཅི་ནུས་སུ་བཟླས། དེ་ནས་རྫོགས་རིམ་བསྒོམ་པ་ནི། སྣོད་བཅུད་སྲུང་འཁོར་
གཞལ་ཡས་ཁང་འཁོར་གྱི་ལྷ་རྣམས་དང་བཅས་པ་རང་གཙོ་བོ་ཡབ་ཡུམ་ལ་ཐིམ། ཡུམ་ཡང་ཡབ་ལ་
ཐིམ། ཡབ་ཐུགས་ཁའི་ཨ་ལ་ཐིམ། ཨཱ༔ ཡང་ནམ་མཁར་དུ་བ་ཡལ་བ་བཞིན་ཆོས་སྐུ་སྐྱེ་བ་མེད་པ་མ་
བཅོས་སྤྲོས་བྲལ་འོད་གསལ་ཆེན་པོར་ཐིམ། ཨ་འཁོར་འདས་སྣོད་བཅུད་ཨ་ཡིག་འོད་གསལ་ཐིམ། །ནི་སྐྱེ་བ་མེད་པ་
ཆོས་ཀྱི་སྐུ་གསུང་ཐུགས། །མ་བཅོས་སྤྲོས་བྲལ་འོད་གསལ་ཆེན་པོར་བཞག །ཞེས་བརྗོད་ཅིང་ དེའི་ ངང་ ལ་ ཅུང་ ཟད་
མཉམ་པར་གཞག །སླར་ཡང་ཆུ་ལས་ཉ་འཕར་བའི་ཚུལ་གྱིས་རང་ཉིད་ཚེ་དཔག་མེད་གཙོ་འཁོར་རྟེན་
དང་བརྟེན་པཪ་བཅས་པ་མངོན་སུམ་ལྟ་བུར་གསལ་བར་གྱུར། སྒྲུབ་ཐབས་རྐྱང་པ་བསྒོམ་ན། སྐབས་འདིར།
དགེ་བ་འདི་ཡིས་མྱུར་དུ་བདག །ཚེ་དཔག་མེད་མགོན་འགྲུབ་གྱུར་ནས། །ཞེས་སོགས་ཀྱི་བསྔོ་བ་དང༌། འཇིག་རྟེན་འདྲེན་པའི་
གཙོ་བོ་ཚེ་དཔག་མེད། །སོགས་ཀྱི་བཀྲ་ཤིས་བྱས་ལ་སྤྱོད་ལམ་ལ་འཇུག་གོ །དབང་བསྒྲུབ་དང་འབྲེལ་དུས་གོང་བཞིན་གྱི་རྫོགས་
རིམ་བསྒོམ་པའམ། ཡང་ན་དཀྱིལ་འཁོར་བསྡུ་བ་སོགས་མི་བྱེད་པར་བཟླས་པ་གྲུབ་འཕྲལ། སེམས་མ་བཅོས་པ་སྤྲོས་བྲལ་འོད་
གསལ་ཆེན་པོའི་ངང་དུ་ཅུང་ཟད་མཉམ་པར་གཞག་པ་ཙམ་བྱས་ལ། དེ་ནས་ཚེ་གཟུངས་མང་དུ་བཟླས་ཤིང༌། མདའ་ལ་ཕུ་བཏབ་
ལ་ཚེ་འགུགས་ལ་འཇུག་གོ །ལུགས་ཕྱི་མ་འདི་ལ་ནི། སྤྲོས་བྲལ་གྱི་ངང་ལས་རང་ཉིད་ཚེ་དཔག་མེད་རྟེན་དང་བརྟེན་པར་བཅས་
པའི་སྐུར་ལང་པ་དང༌། སླར་ཡང་དབང་ལྷ་སྤྱན་འདྲེན་པ་སོགས་བྱ་མི་དགོས་པའི་རྣམ་དབྱེ་ལ་མཁས་པར་བྱའོ། །དེ་ ལྟར་ རང་
ཉིད་བདག་མདུན་ཐ་མི་དད་ཀྱི་ཐུགས་ཁའི་ཨཱཿ ལས་འོད་ཟེར་འཕྲོས་པས། མདུན་གྱི་ནམ་མཁར་མ་
ཧཱ་གུ་རུ་ཚེ་དཔག་མེད་ཀྱི་ཡེ་ཤེ